למרות זאת, עבירות חמורות כדוגמת שימוש בסמים בעת החופשה, תישפטנה במסגרת הדין הצבאי. מערכת המשפט הצבאית אינה נפרדת ממערכת המשפט הפלילית באזרחות ומסונכרנת אתה. חיילים הנחקרים על ידי משטרת ישראל מעבירים את חומר החקירה למצ"ח (חקירה צבאית חוקרת) שם ממשיך ההליך הפלילי נגדם במקביל להעברת התיק לפרקליטות הצבאית, שם תתקבל החלטה על המשך הטיפול. אופן המשך הטיפול והטלת הדין מושפע ממכלול הנסיבות לרבות נסיבות אישיות ומשפחתיות של החייל.
במידה וחייל עומד בפני שיפוט משמעתי הוא מייצג את עצמו למרות שהוא רשאי להיוועץ עם עו"ד צבאי. לעומת זאת, חייל שמוגש נגדו כתב אישום ונשפט בבית דין צבאי רשאי לייצוג סניגור מטעם הסניגוריה הציבורית לפי סעיפים 316-318 לחוק השיפוט הצבאי. אולם החובה למנות סניגור צבאי לא חלה על נאשמים בבית דין צבאי לתעבורה כאשר הדיון מתנהל שלא במעמד תובע צבאי. בנוסף, החייל רשאי לשכור את שירותיו של עו"ד צבאי פרטי מטעמו המחזיק באישור לייצג בבתי דין צבאיים.
מצבו האישי, המשפחתי ורצונו של החייל להשתקם משפיעים על החלטתו של בית הדין הצבאי בהכרעת גזר הדין. ישנה חשיבות בייצוג עו"ד צבאי מנוסה שיבטא את מצבו הכללי של החייל באופן מיטבי. הבעת חרטו של החייל במעשים המיוחסים לו ושאיפתו לסיים את שירותו הצבאי ולחזור ליחידתו מהווים גם הם שיקול. חשוב לציין כי ייצוג הולם משפיע על המשך חייו של החייל כמו גם על המשך שירותו הצבאי ושחרורו. נסיבות נפשיות גם הן משפיעות על גזר הדין על כן לרשות החייל מוסדות לבריאות הנפש המוכשרות באבחון בעיות פסיכיאטריות ופסיכולוגיות. במצבים מסוימים נעזרים בהמלצת רופא פסיכיאטרי בגין אי כשירות לשירות צבאי שבתורו מוביל לשחרור מצה"ל.
גיבוש תכניות חזרה לשירות תקין (גחל"ת) הינו מערך שהוקם בבסיסי הכליאה בצה"ל על מנת להעניק שירותים מקצועיים ומקיפים לטיפול ואבחון חיילים כלואים במטרה להחזירם בתום ריצוי עונשם לשירות תקין בצה"ל. ההחזרה מבוצעת בהתאם לצרכיו של החייל תוך טיפול מסועף בבעיותיו האישיות, המשפחתיות והסוציאליות. במקרים מסוימים המערך יכול להמליץ על שינוי תנאי השירות והשיבוץ או על חזרה ליחידתו של החייל. לעיתים אף מתקבלת המלצה לשחרר את החייל משירותו הצבאי.
למרות שהסנגוריה הצבאית מעמידה לרשות החייל העומד לדין ייצוג מקצועי, פעמים רבות הסנגורים הצבאיים נמצאים תחת לחץ כביר שלעיתים אינו מאפשר להם להקדיש את מלוא הזמן והמרץ לכל תיק ותיק. במקרה בו חיילת נעדרה משירותה הצבאי למשך חודשים ארוכים היא נעזרה בייעוץ של עו"ד צבאי שהוביל לשחרורה באופן מיידי מצה"ל. עורך הדין הציג בפני קצין שיפוט בכיר את מצבה הנפשי והבעייתי לאור התעללות שעברה. במידה והחיילת לא הייתה נעזרת בשירות משפטי מקצועי כתב אישום היה עשוי להיות מוגש נגדה והיה מכתים את עתידה. על כן, במידה ונעצרת ואתה עומד בפני חקירת מצ"ח או זומנת למשפט בבית דין צבאי פנה במידית לעורך דין צבאי שיפעל באופן מקצועי למען חפותך. לייעוץ ראשוני בנושא ניתן ליצור עימנו קשר בטלפון 052-6885006 או להשאיר פרטים ונשמח לסייע ולהציע לך מענה ופתרונות מקצועיים בהתאמה אישית. הפניה אינה כרוכה בהתחייבות כל שהיא מצדך. סודיות מלאה מובטחת.